Държавен вестник, бр. 99, 2025 г., стр. 7

БРОЙ  99	
Д Ъ Р Ж А В Е Н  В Е С Т Н И К 	
СТР.  7  
1. В ал. 1 текстът преди т. 1 и т. 1 се 
изменят така:
„(1) Инвестиционният посредник, съот­
ветно пазарният оператор, който организира 
място на търговия, на което се търгуват сто­
кови деривати или деривати върху квоти за 
емисии, и на което не се търгуват опции, в 
края на работната седмица изготвя седмичен 
доклад със следното съдържание:
1. агрегираните позиции, държани от 
различните категории лица, по различните 
стокови деривати или деривати върху квоти 
за емисии;“.
2. Алинея 2 се изменя така:
„(2) Когато на мястото на търговия се тър­
гуват и опции, инвестиционният посредник, 
съответно пазарният оператор изготвя два 
седмични доклада със съдържанието по ал. 1, 
в единият от които се изключват опциите.“
3. В ал. 5 думите „ал. 1 – 4“ се заменят 
с „ал. 1 и 2 и чл. 200, ал. 1“.
§ 31. В чл. 202, ал. 1 думите „квоти за 
емисии“ и запетаята пред тях се заличават 
и думите „и когато е уместно, в стокови 
деривати или квоти за емисии или техните 
деривати, търгувани на място на търговия“ 
и запетаята пред тях се заличават.
§ 32. В чл. 204 се правят следните изме­
нения:
1. В текста преди т. 1 думите „квоти за 
емисии“ и запетаята пред тях се заличават.
2. В т. 5 думите „квоти за емисии и“ се 
заличават.
§ 33. В чл. 227д, ал. 1 думите „чл. 27, 
параграф 7, буква „б“ и параграф 8“ се за­
менят с „чл. 27, параграфи 7 и 8“, а думите 
„чл. 54, параграф 2 и параграф 6“ се заменят 
с „чл. 54, параграфи 2, 2а и 6“.
§ 34. В чл. 227з се правят следните изме­
нения и допълнения:
1. Алинея 1 се изменя така:
„(1) За издаване на допълнителен лиценз 
за предоставяне на спомагателни услуги 
от банков тип от централен депозитар на 
ценни книжа по чл. 54, параграфи 2 и 2а от 
Регламент (ЕС) № 909/2014, съответно за 
разширяване обхвата на издадения лиценз 
по чл. 56 от Рег­ламент (ЕС) № 909/2014, се 
подава заявление до комисията съгласно 
чл. 55, съответно чл. 56, параграф 1 от съ­
щия регламент.“
2. В ал. 2 след думата „заявлението“ се 
добавя „по ал. 1“, а думата „изискванията“ 
се заличава.
3. В ал. 3 думата „разрешението“ се заменя 
с „допълнителния лиценз“.
4. Алинея 4 се отменя.
§ 35. Създават се чл. 227з2 и 227з3:
„Изисквания към членовете на управи­
телния и на контролния орган на централен 
депозитар на ценни книжа
Чл. 227з2. (1) Членовете на управителния и 
на контролния орган на централния депозитар 
на ценни книжа трябва по всяко време да 
отговарят на изискванията по чл. 27, пара­
графи 1, 2 и 4 от Регламент (ЕС) № 909/2014 
и на актовете по прилагането му.
(2) Членовете на управителния и на кон­
тролния орган на централен депозитар на 
ценни книжа подлежат на одобряване от 
комисията преди вписването им в търговския 
регистър, а физическите лица, представлява­
щи юридически лица, които са членове на 
управителния или на контролния орган на 
централен депозитар на ценни книжа, как­
то и всяко лице, което е упълномощено да 
представлява или да управлява дейността на 
централен депозитар на ценни книжа, вклю­
чително физическите лица, представляващи 
юридически лица, които са упълномощени да 
представляват централен депозитар на ценни 
книжа или да управляват неговата дейност, 
подлежат на одобряване от комисията преди 
определянето им, съответно преди упълно­
мощаването им. 
(3) За издаване на одобрение по ал. 2 цен­
тралният депозитар на ценни книжа подава 
заявление до комисията. Член 15, ал. 3 – 6 
се прилагат съответно.
(4) Към заявлението по ал. 3 централният 
депозитар на ценни книжа представя данни 
и документи, определени с Делегиран регла­
мент (ЕС) 2017/392 и с наредба.
(5) Комисията за финансов надзор отказва 
издаването на одобрение, ако някое от лицата 
по ал. 2 или съставът на управителния или 
контролния орган на централен депозитар на 
ценни книжа не отговарят на изискванията 
по чл. 27, параграфи 1, 2 и 4 от Регламент 
(ЕС) № 909/2014.
Квалифицирано дялово участие в центра­
лен депозитар на ценни книжа
Чл. 227з3. (1) Всяко физическо или юри­
дическо лице или лица, действащи съгласу­
вано, които са взели решение за планирано 
придобиване или увеличаване, прехвърляне 
или намаляване на квалифицирано дялово 
участие в централен депозитар на ценни